cash
రూ.6.78లక్షల కోట్లు చెలామణిలో !
న్యూఢిల్లీ,: పెద్దనోట్ల రద్దు అనంతరం కొత్త నెట్లు ఆర్థికవ్యవస్థలోకి 6.78 లక్షల కోట్లు వచ్చి నట్లు ప్రభుత్వం, ఆర్‌బిఐ చెపుతున్నాయి. నవం బరు పదవ తేదీనుంచి జనవరి 13వ తేదీ మధ్య కాలంలో మొత్తం 6.78 లక్షల కోట్లు వచ్చాయని, దీనితో మొత్తంగా ఆర్థికవ్యవస్థలో కరెన్సీ చెలామణి 9.1 లక్షల కోట్లుగా ఉందని ప్రభుత్వం వెల్లడిం చింది. నగదును అందుబాటులోకి తెచ్చేప్రక్రియ మరింత వేగవంతం అవుతున్నదని, నవంబరు పదవ తేదీ నుంచి జనవరి 13వ తేదీ వరకూ భారీ ఎత్తున కొత్తనోట్లను అందుబాటులోనికి తెచ్చినట్లు వివరించింది. కొన్నిచోట్లకు నగదు పంపిణీ విమా నాల ద్వారా వెళ్లాల్సివ చ్చిందని, రవాణా సమస్య లతో పంపిణీ వ్యవస్థలో లోపాలు తలెత్తాయని అన్నారు. మొత్తం 12.44 లక్షల నోట్లు కరెన్సీ చెస్ట్‌లకు వచ్చాయని కేంద్ర మంత్రి వివరించారు. నవంబరు 8వ తేదీనాటికి 94,899.23 మిలి యన్లనోట్లు చెలామణిలో ఉన్నాయని, 59,668.97 మిలియన్ల నాణేలు కూడా చెలా మణిలో ఉన్నాయని, అన్ని విలువలతో కూడిన నాణెలను అందుబాటులోకి తెచ్చామని అన్నారు. కొత్త రెండువేలు, 500నోట్లు ఇప్పటికే చెలామణి లో ఉన్నాయని, ఇతర విలువలున్న నోట్లు కూడా చెలామణిలో ఉంటాయని అన్నారు. కొత్తగా రూ.1000 నోటు అందుబాటులోకి వస్తుందన్నా రు. జన్‌ధన్‌ ఖాతాల నుంచి విత్‌డ్రాలపై కేంద్ర మంత్రి సంతోష్‌కుమార్‌ గాంగ్వార్‌ మాట్లాడుతూ 27,879.71 కోట్లు విత్‌డ్రా అయినట్లు వివరిం చారు. జన్‌ధన్‌ ఖాతాల్లో ఎంతమొత్తం పాతనోట్లు జమ అయ్యాయన్న అంశంపై గాంగ్వార్‌ మాట్లాడు తూ ఆర్‌బిఐవద్ద ఆనోట్ల వివరాలు లేవని అన్నారు.